GLOBAL:โบรกฯส่องกำไรไตรมาส 1/59 สดใสตามฤดูกาลขายวัสดุก่อสร้างซื้อเป้า 12.1 บาท
คาดกำไรสุทธิของ GLOBAL ในไตรมาส 1/59 จะเติบโตทั้ง เทียบช่วงเดียวกันของปีก่อนและ เทียบไตรมาสก่อนหน้าเนื่องจากเป็นฤดูกาลขายสำหรับวัสดุก่อสร้างและการเพิ่มขึ้นของอัตรากำไรขั้นต้นจากสินค้า House brand ยังคงมีต่อเนื่อง คงคำแนะนำ "ซื้อ" ที่ราคาเป้าหมายปี 2559 ที่ 12.10 บาท
23 ก.พ. 2559

บล.กสิกรไทย ระบุในบทวิเคราะห์วันนี้ (23ก.พ.) ว่าบริษัท สยามโกลบอลเฮ้าส์ จำกัด (มหาชน)หรือ GLOBAL รายงานกำไรสุทธิไตรมาส 4/58 ที่ 189 ลบ. เติบโต 9.6% เทียบช่วงเดียวกันของปีก่อนแต่ลดลง 11% เทียบไตรมาสก่อนหน้าคิดเป็นกำไรสุทธิทั้งปี 2558 ที่ 881 ลบ. เติบโต 25.5% เทียบช่วงเดียวกันของปีก่อนผลประกอบการของบริษัทฯสอดคล้องกับประมาณการและ BB Consensus
การเติบโตเมื่อเทียบกับปีก่อนเกิดจากการปรับเพิ่มขึ้นของอัตรากำไรขั้นต้นจากสัดส่วนยอดขายของผลิตภัณท์ house brand ที่มากขึ้น และจำนวนสาขาที่เพิ่มขึ้น 6 สาขาในรอบ 1 ปีที่ผ่านมา ส่วนการปรับตัวลงเมื่อเทียบกับไตรมาสก่อนหน้า เนื่องมาจากการบันทึกผลขาดทุนสต็อกสินค้าจำนวน 10 ลบ. จากราคาเหล็กที่ปรับลดลง และขาดทุนจากอัตราแลกเปลี่ยนจำนวน 16.2 ลบ. ในไตรมาส 4/58 ส่วน SSSG ของบริษัทฯในไตรมาส 4/58 ติดลบ 3.5%
เนื่องจากราคาสินค้าโภคภัณท์ที่ปรับตัวลง แต่มีสัญญาณที่ดีขึ้นเมื่อเทียบกับติดลบ 4.5% ในไตรมาส 3/58 ณ สินปี 2558 บริษัทฯมีจำนวนสาขาทั้งสิน 38 สาขาทั่วประเทศ โดยเปิดเพิ่มขึ้น 4 สาขาในไตรมาส 4/58 ที่ผ่านมา เป็นไปตามแผนการของ
บริษัทฯคาดกำไรสุทธิของ GLOBAL ในไตรมาส 1/59 จะเติบโตทั้ง เทียบช่วงเดียวกันของปีก่อนและ เทียบไตรมาสก่อนหน้าเนื่องจากเป็นฤดูกาลขายสำหรับวัสดุก่อสร้างและการเพิ่มขึ้นของอัตรากำไรขั้นต้นจากสินค้า House brand ยังคงมีต่อเนื่อง
คงคำแนะนำ “ซื้อ” ที่ราคาเป้าหมายปี 2559 ที่ 12.10 บาท GLOBAL ประกาศจ่ายเงินปันผลและหุ้นปันผลที่สัดส่วน 20 หุ้นเดิมต่อ 1 หุ้นปันผล และเงินปันผลอีกจำนวน 0.05 บาท/หุ้น ขึ้นเครื่องหมาย XD วันที่ 15 มี.ค. 2559 